Realestate
రియాల్టీలో ‘బండ్లగూడ 5% వృద్ధి
హైదరాబాద్‌, మే 17: దేశవ్యాప్తంగా రియాల్టీ మార్కెట్‌ 2017మొదటిత్రైమాసికంలో మద్దతు కోసం వెంపర్లాడింది. 2017-18లో బడ్జెట్‌లో పలు చర్యలు ప్రకటించడం, మౌలికవసతుల మెరుగుదల, కనెక్టివిటీ పెంపుదల అందుబాటుధరల్లో గృహనిర్మాణం వంటి వాటికి సంబంధించినవి ఉన్నాయి. అయితే గత ఏడాది చివరి త్రైమాసికంలో పెద్దనోట్లరద్దు మార్కెట్‌ సెంటిమెంట్‌ను దెబ్బతీసిందని 99 ఏకర్స్‌ డాట్‌కామ్‌ సిబిఒ నరసింహ జయ కుమార్‌ వెల్లడించారు. ఇంటి రుణాల సబ్సిడీలు, అందుబాటు హౌసింగ్‌కు పరిశ్రమ హోదా, ఎల్‌టిసిజి టాక్స్‌ హోల్డింగ్‌కాలవ్యవధిలో మార్పులు మార్కెట్‌ దశనే మారుస్తున్నట్లు వెల్లడించారు కొనుగోలుదారుని సెంటిమెంట్‌కు అనుగుణంగా 99ఏకర్స్‌ డాట్‌కామ్‌పై లిస్టింగ్స్‌ పూరితంగా సవరిస్తే 2017 అర్ధబాగంలో మార్కెట్‌ పుంజుకుంటుందని అన్నారు. ఇక గ్రేటర్‌ హైదరా బాద్‌ పరిధిలోని బండ్లగూడ త్రైమాసిక ప్రాతిపదికన ఐదు శాతం వృద్ధితో ఉందని తేలింది. వూహాత్మకంగా ఔటర్‌ రింగ్‌రోడ్‌ పొడవునా అనేక ఆస్తులు రావడమే ఇందుకుకీలకం. జూబ్లిహిల్స్‌, బంజారాహిల్స్‌, మాదాపూర్‌లలో డిమాండ్‌ నిలకడగా ఉంది. మూలధన అద్దె విలువల్లో సానుకూలదశగా ఉంది.
గచ్చిబౌలి, బేగంపేట,మార్కెట్‌లు కొత్త రిసేల్‌ ఇన్వెం టరీ మిక్స్‌తో సంతృప్తిస్థాయికి చేరుకున్నాయి. పౌరవసతుల లేమితో ఆకర్షణను కోల్పోయాయి. రెండోత్రైమాసికంలో కూడా పెద్దనోట్ల రద్దులేపిన సమస్యలు ఎదుర్కొవడంలో ల్యాండ్‌ లావాదేవీలు విఫలంఅయ్యాయి. నిజాంపేట, మణికొండ, చందానగర్‌, హైటెక్‌సిటీ,రెసిడెన్షియల్‌ లీజింగ్‌ లో వృద్ధి కనిపించింది. త్రైమాసిక ప్రాతిపదికన 10-14శాతం వరకూ నమోదయింది. జూబ్లిహిల్స్‌, గచ్చిబౌలి, కొత్తగూడ ప్రధాన రహదారుల్లో రిటైల్‌ లీజింగ్‌ కార్యకలాపాలు అధికంఅయ్యాయి. రూ.25 లక్షలలోపు ఆస్తుల అందుబాటులో గణనీయంగా ఆరుశాతం తగ్గుదల చోటు చేసుకోవడం డిమాండ్‌ సరఫరాల్లో సమతుల్యత దెబ్బతిన్నది. అయితే విలాసవంతమైన ఆస్తుల మార్కెట్‌లో డిమాండ్‌ మరింత తగ్గింది. హైదరాబాద్‌లో మెజార్టీ రెసిడెన్షియల్‌ స్టాక్‌ రూ.40 లక్షలలోపు కొనసాగుతున్నాయి. వక్కువ ధరకు ఇళ్ల నిర్మానంలో లాభదాయకత లేకపోవడంతో సరఫరాకంటే డిమాండ్‌ 24శాం అధికంగా ఉందని 99ఏకర్స్‌ వెల్లడించింది. గత త్రైమాసికంలో ఈడిమాండ్‌ 18శాతం మాత్రమే ఉందని అంచనా.